கறுமண்யாக்காவிலை அதுகும் இந்தக் கத்துலாக்குகை நரகத்து முள்ளிலை நடுமுள்ளு மாதிரியான இடமில்லாமல் வேறென்னவாம்? ஒரு பந்தத்தைக் கொளுத்திக் கொண்டு உள்ளை நுழைஞ்சம்.உந்த இருட்டுப் பொந்துகளிலை ஊர்ந்தும், தவண்டும் போறது எண்டால்; ஏதோ துப்பரவுக்கு கண்ணை முழிக்க விடாத கும்மிருட்டும், சித்திரவதையுமான ஒரு படு பயங்கரக் கனாவிலை கிடந்து உத்தரிக்குமாப் போலை. நல்ல வெய்யில் வெளிச்சத்திலை இருந்திட்டு கறுகறெண்டு கறுத்த இரவுக்குள்ளை வந்தமாதிரிக் கிடந்தது.